
PIRKIMO SĄLYGŲ 
1 PRIEDAS
(1-a pirkimo dalis)

TECHNINĖ SPECIFIKACIJA PIRŠTINĖMS LAUKO UNIFORMOS 

I. BENDROSIOS NUOSTATOS

1.  Pirštinės lauko uniformos (toliau – pirštinės) –  skirtos dėvėti šaltuoju metų periodu, suteikiančios šiluminį komfortą, apsaugančios nuo drėgmės skverbimosi,  ir  mechaninių pažeidimų.
2.  Pirštuotos, daugiasluoksnės pirštinės skirtos dėvėti kiekvieną dieną, jos turi nevaržyti rankų miklumo ir apsaugoti nuo šalčio temperatūrų diapazone nuo 0 C˚ iki – 20 C˚. Pirštinių atsparumas šalčiui pagal LST EN 511 arba jam lygiavertį standartą turi būti 2 lygmens.
3.  Gaminiai turi atitikti šioje techninėje specifikacijoje pateiktus reikalavimus.
4.  Pirštinių gamybai naudojamos medžiagos turi atitikti minimalius aplinkos apsaugos kriterijus, nurodytus  Lietuvos Respublikos aplinkos ministro 2011 m. birželio 28 įsakymu Nr. D1-508 patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo “ 2 priedo IX skyriuje „Tekstilės gaminiai“.
5.  Pirštinių kokybės garantijos terminas – ne mažiau kaip 24 (dvidešimt keturių) mėnesių aktyvios eksploatacijos sąlygomis (kuris skaičiuojamas nuo prekių išdavimo iš Pirkėjo sandėlio dienos) ir 36 (trisdešimt šeši) mėnesiai nuo prekių priėmimo į Pirkėjo sandėlį dienos. 
6.  Kariams reikalingų pirštinių dydžiai pateikti 1 lentelėje, sudarytoje pagal Lietuvos kariuomenėje priimtą dydžių sistemą. Rankos matavimo vietos dydžiui nustatyti pateiktos priedo 1 eskize. Tiksli dydžių lentelė su nurodytais kiekiais pateikiama Tiekėjui, sudarant sutartis. Esant būtinybei, gali būti pareikalauta pasiūti nestandartinių dydžių pirštinių, neviršijant 2 % užsakyto kiekio.
7.  Kai techninėje specifikacijose nurodyti standartai ar metodai, turi būti taikoma bandymo metodą reglamentuojančio standarto ar kito dokumento aktuali galiojanti redakcija.

1 lentelė
DYDŽIAI 
	Dydis
	6 (XXS)
	7(XS)
	8(S)
	9(M)
	10(L)
	11(XL)
	12(XXL)

	Delno apimtis (mm) 
	189-196
	196-205
	205-214
	214-223
	
223-232
	
232-241
	
241-250

	Delno ilgis (mm)
	169-176
	176-185
	185-194
	194-203
	205-212
	212-219
	219-226



II. TECHNINIAI REIKALAVIMAI

8.  Pirštinės turi būti pirštuotos, juodos spalvos. Pageidaujamas pirštinių vaizdas pateiktas techninės specifikacijos priede (2 eskizas).
9.  Pirštinių viršutinė dalis su vientisu prailginimu ties riešu, nykščio išorinė detalė ir vidinės dalies riešo prailginimas siuvami iš drėgmei atsparaus poliamidinio audinio, kurio techninės charakteristikos pateiktos 4 lentelėje.
10.  Pirštinių delno daliai, šonams, tarpupirščiams, pirštų galiukams turi būti panaudota juoda natūrali , iš viršutinio žaliavinio sluoksnio („top grain“) anilino arba jai lygiavertė oda (odos storis 0,7-1 mm).oda. Odos techninės charakteristikos pateiktos 3 lentelėje.
11.  Vidinę pirštinių dalį turi sudaryti: pamušalas ir izoliacinė medžiaga skirta pašiltinimu. Medžiagų techninės charakteristikos pateiktos 5-6 lentelėse. Pamušalas – Poliesteris – kuris padeda paskirstyti šilumą ir pasižymi antibakterinėmis savybėmis.
12.  Ties krumpliais, viršutinė pirštinių dalis turi būti paminkštinta su apsauga iš natūralios odos. Odos techninės charakteristikos pateiktos 3 lentelėje.
13.  Odinėje delno dalyje viena siūle turi būti prisiūtas tekstilinis rankogalis. Delno dalies pusėje, riešo srityje dviem zigzago siūlėmis turi būti prisiūtos dvi tamprios juostelės.
14.  Viršutinė pirštinės dalis turi būti su riešo reguliavimo dirželiu. Dirželis (poliamidinis) 25 mm ± 2 mm pločio. Įsiūtas ties riešu, šoninėje siūlėje, mažojo piršto pusėje. 
15.  Nykščio pusėje, tokiu pačiu poliamidiniu dirželiu pritvirtintas plastikinis dydžio reguliatorius, skirtas dirželio pervėrimui ir riešo apimties reguliavimui.
16.  Pirštinių riešo dalies prailginime ties riešu, šoninėje siūlėje, mažojo piršto pusėje įsiūta odinė 13 mm ± 2 mm pločio kilpa plastikinio pusžiedžio tvirtinimui. Ant vieno iš pusžiedžių turi būti pakabintas plastikinis karabinas. Pusžiedis ir karabinas turi sujungti pirštinių porą.
17.  Išoriniame pirštinių krašto palenkime turi būti angos pločio reguliavimo sistema kurią sudarytų metalinė akutė, apvali elastinė guma ir fiksatorius.
18.  Vidiniame pirštinių krašto palenkime , turi būti pritvirtinta kilpa su 12 mm ± 2 mm pločio ir 54 ±1 cm ilgio juostele skirta greitam pirštinės pakabinimui ant riešo, esant būtinybei greitai nusimauti pirštinę. Abiejuose juostelės galuose suformuotos 5 ± 0,5 cm ilgio kilpos.
19.  Pirštinių modelis derinamas su konkurso laimėtoju, pasirašius sutartį. Esant poreikiui, sutarties vykdymo metu, prieš tvirtinant darbinį pavyzdį, gaminių konstrukciniai ir technologinio apdirbimo sprendimai gali būti nežymiai patikslinti/pakoreguoti, jeigu tai neblogins gaminio savybių ir išvaizdos. 
20.  Pagrindiniai pirštinių matai pateikti 2 lentelėje. 

PIRŠTINIŲ MATMENŲ LENTELĖ
	Dydis
	6
	7
	8
	9
	10
	11

	Pirštinių minimalus ilgis mm
	220
	230
	240
	250
	260
	270


2 lentelė
Pastaba: Matų lentelė derinama su konkurso laimėtoju, pasirašius sutartį. 

21.  Pirštinės vidinė dalis turi būti pritvirtinta taip, kad ji neišslystų darbo su pirštinėmis metu.
22.  Dygsnių tankis 3-4 dygsniai į 1 cm. Siūlės privalo būti tiesios, nepertrauktos, be dygsnių, praleidimų. 
23.  Visos siūlės, išskyrus galiukų siuvimą ir viršutinės dalies sutvirtinimą, turi būti siuvamos iš vidinės pusės.
24.  Užleidimai siūlėms turi būti parinkti tokie, kad užtikrintų reikiamą gaminio siūlių tvirtumą ir kokybę  visu gaminio eksploatacijos metu.
25.  Gaminių technologinis apdirbimas ir siūlių kokybė turi atitikti bendrus šios kategorijos/ rūšies gaminių kokybės reikalavimus, keliamus gaminių technologiniam apdirbimui ir siūlėms. Siūlėse negali būti nutrūkusių siūlų, nesusiūtų tarpų, sudūrimų, dygsnių praleidimų, paraukimų, ištempimų, nuokarpų, skersinių ar išilginių klosčių. Siūlės turi būti tiesios ir netrūkinėti timptelėjus. Gaminio kraštai neturi skersuoti. Sujungiamos medžiagos turi būti nepažeistos, be prakirtimų. Gaminiai turi būti be tekstilinių ar technologinio apdirbimo defektų, gerai išvalyti, be dėmių ar paliktų pagalbinių žymių, be siūlgalių.
26.  Pirštinių priedai turi būti iš kietinto plastiko, funkcionalūs, paprasti naudoti, neapsunkinantys pirštinių dėvėjimo (pvz. karabinas, fiksatorius turi būti patogios formos, lengvai naudojamas ir pan.).
27.  Siuvimo siūlų bei kitų priedų spalva derinama prie pagrindinės medžiagos spalvos.
28.  Naudojami siūlai iš 100% poliesterio arba ne blogesnės kokybės lygiaverčio pluošto.
29.  Siuvimo siūlų storis turi būti parinktas toks, kad būtų užtikrinta siūlių kokybė, reikiamas siūlės tvirtumas, stabilumas eksploatacijos metu.

3 lentelė
PIRŠTINIŲ ODOS TECHNINĖS CHARAKTERISTIKOS

	Eil. Nr.
	Rodiklio pavadinimas, dimensija
	Rodiklio reikšmė
	Bandymų metodo žymuo

	1.
	Santykinė ištisą, %
	40-75
	LST EN ISO 3376 arba lygiavertis

	2.
	Atsparumas plėšimui, N
išilgai
skersai
	≥ 50
≥ 50
	LST EN ISO 3377-2 arba lygiavertis

	3.
	pH, vertė
	≥ 3,5
	LST EN ISO 4045 arba lygiavertis

	4.
	Spalvos atsparumas prakaitui, balai
	≥ 3
	LST EN ISO 11641 arba lygiavertis

	5.
	Storis, mm
	0,7 – 1,0
	LST EN ISO 2589 arba lygiavertis

	6.
	Vandens sugėrimas po 2 val. 
	Maks. 15%
	 LST EN ISO 5403-1 arba lygiavertis

	8.
	Dilimas
	2
	LST EN 388 arba lygiavertis

	9.
	Prapjovimas
	1
	LST EN 388 arba lygiavertis

	10.
	Plyšimas
	2
	 LSTEN 388 arba lygiavertis

	11.
	Chromo kiekis (VI)
	˂3 mg/kg
	LST EN ISO 17075-2 arba lygiavertis

	12.
	Cheminiai bandymai tam tikrų azodažiklių nustatymo dažytose odose
	Atitinka
	LST EN ISO 17234-1 arba lygiavertis



4 lentelė
VIRŠUTINĖS MEDŽIAGOS (PIRŠTINĖS VIRŠAUS) TECHNINĖS CHARAKTERISTIKOS

	Eil. Nr.
	Rodiklio pavadinimas, dimensija
	Rodiklio reikšmė
	Bandymų metodo žymuo

	1.
	Paviršinis tankis, g/m2
	240 ± 30
	LST ISO 3801 arba lygiavertis
LST EN 12127 arba lygiavertis

	3.
	Nutraukiamoji jėga, N
metmenų kryptimi
ataudų kryptimi
	
≥2000
≥ 1800
	LST EN ISO 13934-1 arba lygiavertis

	4.
	Atsparumas plėšimui, N
skersai metmenų
skersai ataudų
	
≥ 60
≥ 60
	LST EN ISO 13937-1 arba lygiavertis

	5.
	Atsparumas dilinimui, esant 12 kPa vardiniam slėgiui, sūkiai
	≥ 100 000
	LST EN ISO 12947-2 arba lygiavertis

	6.
	Atsparumas vandens prasiskverbimui, cm

	≥ 1400
	LST EN ISO 811 arba lygiavertis

	7.
	Maksimalus matmenų pokytis po skalbimo prie 60˚C
	≤ 2
	LST EN ISO 5077 arba lygiavertis

	8.
	Nusidažymo atsparumas, balai
	
	

	8.1.
	skalbimui prie 60º C
	≥ 4
	LST EN ISO 105-C06 arba lygiavertis

	8.2.
	sausai trinčiai
	≥ 4
	LST EN ISO 105-X12 arba lygiavertis

	8.3.
	šlapiai trinčiai
	≥ 4
	LST EN ISO 105-X12 arba lygiavertis



5 lentelė
IZOLIACINĖS (PAŠILTINIMO) MEDŽIAGOS TECHNINĖ CHARAKTERISTIKOS

	Eil. Nr.
	Rodiklio pavadinimas, dimensija
	Rodiklio reikšmė
	Bandymų metodo žymuo

	1.
	Pluoštinė sudėtis, %
	100 % sintetinis pluoštas
	LST EN ISO 1833-24 arba lygiavertis

	2.
	Paviršinis tankis, g/m2
	180 ± 15
	LST EN ISO 9073-1 arba lygiavertis 

	3.
	Šiluminis atsparumas,  m2 K/W
	≥ 0.38
	LST EN ISO 11092 arba lygiavertis



6 lentelė
PAMUŠALO MEDŽIAGOS TECHNINĖS CHARAKTERISTIKOS

	Eil. Nr.
	Rodiklio pavadinimas, dimensija
	Rodiklio reikšmė
	Bandymų metodo žymuo

	1.
	Pluoštinė sudėtis, %
	100 % PES
	nurodyti

	2.
	Paviršinis tankis, g/m2
	140 ± 15
	LST ISO 3801 arba lygiavertis
LST EN 12127 arba lygiavertis

	3.
	Atsparumas pumpuravimuisi, esant sūkių skaičiui 7000, laipsnis
	> 2
	LST EN ISO 12945-2 arba lygiavertis


III. ŽENKLINIMAS, PAKAVIMAS IR PRIĖMIMAS

30.  Gamybą leidžiama pradėti tik patvirtinus darbinį pavyzdį.
31.  Darbinio pavyzdžio tvirtinimui tiekėjas pristato:
31.1.  du identiškus gaminius;
31.2.  gaminio siuvimui panaudotų pagrindinių ir pagalbinių medžiagų (medžiagų, furnitūros ir pan.) dokumentus (laboratorinių bandymų protokolus, techninius aprašymus ar pan.), įrodančius jų atitikimą techninėje specifikacijoje nurodytiems reikalavimams (protokolai turi būti patvirtinti gamintojo arba laboratorijos ir pateikti originalo kalba su vertimu į lietuvių kalbą). gaminio siuvimui panaudotų pagrindinių ir pagalbinių medžiagų (trikotažinių medžiagų, furnitūros ir pan.) pavyzdžius (jei reikalaujama).
32.  Dydžių žymėjimas ir gaminių ženklinimas turi atitikti šiuos reikalavimus bei Lietuvos Respublikoje galiojančią tvarką.
33.  Gaminio pakuotės turi atitikti minimalius aplinkos apsaugos kriterijus, nurodytus Lietuvos Respublikos aplinkos ministro 2011 m. birželio 28 įsakymu Nr. D1-508 patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo “ 2 priedo II skyriuje „Pakuotės“.
34.  Kiekvienas gaminys ženklinamas etikete, kurioje nurodoma:
· tiekėjo pavadinimas arba prekės ženklas;
· gamintojo pavadinimas arba prekės ženklas (jei nesutampa su tiekėju);
· gaminio pavadinimas;
· dydis;
· sutarties data ir numeris;
· prekės partijos ir siuntos indeksus;
· pagaminimo data;
· Lietuvos kariuomenės suteiktas NSN kodas;
35.  Etiketė turi būti patikimai pritvirtinta, ženklinimo rekvizitai turi būti pakankamo dydžio, kad būtų galima lengvai perskaityti ir suprasti pateikiamą informaciją.
36.  Kiekvieno gaminio vidinėje pusėje (vieta suderinama darbinio pavyzdžio derinimo metu) turi būti įsiūta ženklinimo juostelė, kurioje nurodoma:
· tiekėjo pavadinimas arba prekės ženklas;
· gamintojo pavadinimas arba prekės ženklas (jei nesutampa su tiekėju);
· pluoštinė sudėtis;
· dydis;
· sutarties numeris ir data;
· prekės partijos ir siuntos indeksas;
· pagaminimo data;
· priežiūros ženklų simboliai (pagal LST EN ISO 3758 (ISO3758))
· užrašas „Pagaminta Lietuvos kariuomenei“.
37.  Juostelė turi būti pagaminta iš atlasinės medžiagos (kraštai neturi būti aštrūs), informacija būtų lengvai įskaitoma visą jo naudojimo laiką.
38.  Kartoninės dėžės turi būti tvirtos (atsparios ilgam sandėliavimui ir daugkartiniams  pervežimams).
39.  Bendroji pakuotė turi turėti rekvizitus:
· tiekėjo pavadinimas arba prekės ženklas;
· gamintojo pavadinimas arba prekės ženklas (jei nesutampa su tiekėju);
· importuotoms prekėms nurodyti prekės kilmės šalį, jeigu ji nesutampa su šalimi, kurioje registruota gamintojo buveinė;
· gaminio pavadinimas (naudojamas Lietuvos kariuomenės planavime ir apskaitoje);
· dydis;
· sutarties data ir numeris;
· prekės partijos ir siuntos indeksus;
· kiekis;
· pagaminimo data;
· Lietuvos kariuomenės suteiktas NSN kodas.
40.  Gaminiai priimami partijomis ir siuntomis. Kiekviena prekių partija turi būti pažymėta sutartiniu ženklu, ir jai pateikiama prekės atitikties deklaracija pagal LST EN ISO/IEC 17050-1 (ISO/IEC 17050-1) formos A.2 arba lygiaverčio standarto pavyzdį.
41.  Pirkėjas iš pasirinktos prekių partijos pagal sutarties sąlygas tikrina prekių kokybę bei gali atlikti jų laboratorinius bandymus. Tuo atveju, kai gauti rezultatai neatitinka techninių reikalavimų, brokuojama visa tuo metu pristatyta prekių partija.




Techninės specifikacijos
pirštinėms lauko uniformos
priedas

1 eskizas Rankos matavimo vietos dydžiui nustatyti

2 eskizas. LU pirštinių vaizdas 

